LV.  Ad Petrum Cluniacensem abbatem.--De Pontii invasoris obitu et sepultura.   (Anno 1127.) [MANSI,  Concil,  XXI, 321.]
HONORIUS episcopus, servus servorum Dei, dilecto filio PETRO Cluniacensi abbati, salutem et apostolicam benedictionem.
Praeterito mense Decembri Pontius viam universae carnis ingressus est. Qui quamvis de malis Cluniaco illatis saepe commonitus poenitentiam agere noluerit, nos tamen pro reverentia ejusdem monasterii, cujus monachus fuerat, eum honeste sepeliri fecimus. Data Laterani.